Afrikaans: ’n Groot aantal faktore dra by tot addisionele koste met betrekking tot die begroting, tydsprobleme, spesifikasie-besonderhede en swak kommunikasie. Sommige kan deur die projekspan beheer word, maar die meeste nie. Hierdie komplikasies lei tot addisionele kostes en verlies aan produktiwiteit op die konstruksieterrein as gevolg van verlore tyd. Optimistiese vooroordeel, die onvermoë om op sekere vlakke te produseer, 'n gebrek aan ervaring en kennis, onvermoë om die erns van die uitvoering van risikobestuurspligte, sowel as strategiese wanvoorstelling te verstaan word as die belangrikste oorsake geïdentifiseer. In die perfekte en ideale wêreld sal elke projek die geraamde wins lewer, sal die kliënt tevrede wees met die produk en die professionele spanne sal, aan beide die kliënt en die kontrakteur se kant, al die regte besluite geneem het, soos oorspronklik beplan is by die vergaderings wat gehou is voordat die kontrak gesluit is. Elke besluit wat deur ’n lid van die projekspan (insluitende kontrakteurs en konsultante) gemaak is, van die hoofagent tot die werkers op die perseel het ’n uitwerking op die resultate van ’n projek. Die konsepte van besluitneming, spanwerk en kommunikasie speel ’n belangrike rol in die konstruksiebedryf en is die fokus van hierdie studie. Die konstruksiebedryf staan voor 'n groter uitdaging as voorheen. Die kliënt het hoër verwagtinge en wil kwaliteit produkte en dienste hê wat nuwer en meer gevorderde voorraad en masjinerie teen ’n laer koste gebruik en wat vinniger voltooi moet word – wat tot risiko lei. Risikobestuur is 'n relatiewe nuwe bydrae tot die wyer konsep van kommersiële en handelsgesag. Risikobestuur kan beskou word as die deel wat in die beplanning en voltooiing van bouprojekte geïgnoreer word, maar die betekenis en uitwerking in die konstruksiebedryf kan nie genoeg beklemtoon word nie. Die studie het ten doel om bewustheid van risiko by alle betrokke partye te skep en om aan te toon dat beter beplanning die oorsaak van risiko op ’n projek kan beperk of verwyder. Verder sal doeltreffende risikobestuur slegs moontlik wees indien daar effektiewe kommunikasie is, en met kommunikasie en bewustheid sal daar beter kwaliteit en beheer oor die projek wees. Laastens het die studie ten doel om die toekomstige geslagte op te voed oor die belangrikheid van risiko.